CELEX: C2006/131/94
Language: hu
Date: 2006-06-03 00:00:00
Title: F-33/06. sz. ügy:  2006. március 21-én  benyújtott kereset – Campoli kontra Bizottság

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/52
            
         2006. március 21-én benyújtott kereset – Campoli kontra Bizottság
   (F-33/06. sz. ügy)
   (2006/C 131/94)
   Az eljárás nyelve: francia
   Felek
   
      Felperes: Franco Campoli (London, Egyesült Királyság) (képviselők: S. Rodrigues és A. Jaume ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg egyrészt a kinevezésre jogosult hatóságnak a felperes által 2005. augusztus 10-én benyújtott panaszában vitatott határozatát, amely 2004. május 1-jén megváltoztatta a felperes nyugdíjára alkalmazható korrekciós együtthatót, háztartási támogatást és oktatási átalány költségtérítést, másrészt a felperes fizetési elszámolásait amennyiben azok 2005. május hónaptól kezdődően ez utóbbi határozat alkalmazását jelentik;
            
         
               —
            
            
               a Közszolgálati Törvényszék jelölje meg a kinevezésre jogosult hatóság számára 2004. május 1-jére visszaható hatállyal azokat a következményeket, amelyekkel a megtámadott határozatok megsemmisítése jár, különösen a korrekciós együttható, a háztartási támogatás és az oktatási átalány költségtérítés alkalmazására, amelyek a felperes nyugdíjára 2004. május 1-je előtt voltak alkalmazhatóak.
            
         
               —
            
            
               a Közszolgálati Törvényszék az Európai Közösségek Bizottságát kötelezze a költségek viselésére.
            
         Jogalapok és fontosabb érvek
   A keresetének alátámasztására a felperes a – szintén általa indított – T-135/05. sz. ügy (1) keretében már hivatkozott jogalapokhoz nagyon hasonló jogalapokra hivatkozik.
   
      (1)  HL C 132. 2005.5.28., 33. o.